(Ne)sporazum Dodika, Izetbegovića i Čovića - hod po ivici NATO žileta | Sudbina dejtonske BiH i Republika Srpska\nPočetna strana > Debate > Sudbina dejtonske BiH i Republika Srpska > (Ne)sporazum Dodika, Izetbegovića i Čovića - hod po ivici NATO žileta\nSporazum o principima za formiranje vlasti na nivou BiH koji su 5. avgusta potpisali predsednici vodećih stranaka u BiH, Milorad Dodik (SNSD), Bakir Izetbegović (SDA) i Dragan Čović (HDZ BiH), odmah je izazvao - pored oštrih reakcija opozicionih stranaka u Republici Srpskoj(RS) i Federaciji BiH(FBiH) - prve nesporazume između Dodika i Izetbegovića, i to zbog tačke 3. pomenutog sporazuma.\n"Nastaviti integracione procese u skladu sa Ustavom i zakonima, usklađujući stavove i interese svih nivoa vlasti u BiH. Potvrditi opredeljenje za unapređenje odnosa sa NATO-om, ne prejudicirati buduće odluke u vezi sa članstvom BiH. Sve aktivnosti u ovom smislu sprovode se u skladu sa svim relevantnim odlukama Predsjedništva BiH, Parlamentarne skupštine BiH i Savjeta ministara BiH, a imajući u vidu ustavnu nadležnost Predsedništva za sprovođenje spoljne politike. Komisija za NATO integracije BiH će sarađivati sa svim relevantnim institucijama s ciljem realizacije odnosa sa NATO-om, uključujući izradu nacrta i planova, na bazi odluka Predjedništva BiH i Saveta ministara BiH" - tako od reči do reči glasi stav 3. sporazuma Dodik-Izetbegović-Čović.\nZbog ovog stava, iz opozicionih stranaka u RS, prvenstveno iz redova SDS-a, Dodika su optužili da je "kapitulirao, jer se opredelio za put u NATO", prigovarajući mu da je prekršio Rezoluciju Narodne skupštine RS (NS RS) o vojnoj neutralnosti. Dodik, pak, odgovara da pomenutu Rezoluciju nije prekršio, pri čemu iz Dodikovog SNSD-a ističu da poslanici SDS-a nisu ni bili na sednici kada je izglasana Rezolucija pre skoro dve godine, a sam Dodik je SDS-u ljutito poručio da je "izdao njhovu izdaju". Novi predsednik SDS-a Mirko Šarović se založio za poštovanje Rezolucije NS RS o vojnoj neutralnosti, te pozvao Dodika da jasno kaže "šta je SDS izdao", ističući da su "ministri iz reda SDS-a i PDP-a devet puta sa sednica Saveta ministara BiH skidali predlog Godišnjeg nacionalnog plana (ANP)", koji je potrebno usvojiti da bio bio aktiviran Akcioni plan za članstvo BiH (MAP) u NATO alijansi. Iz SNSD-a su, opet, optuživali Dodikovog prethodnika na mestu srpskog člana Predsedništva BiH Mladena Ivanića da je glasao za Strategiju spoljne politike u kojoj je kretanje ka NATO-u navedeno kao jedan od najvažnijih spoljnopolitičkih ciljeva BiH, a iz Ivanićevog PDP-a su podsećali Dodika kako je baš SNSD-ov visoki funkcioner Nebojša Radmanović, kao predsedavajući Predsedništva BiH, 2009. godine poslao generalnog sekretaru NATO-a zahtev za MAP.\nUz sve ovo, Bakir Izetbegović je podsetio SNSD, SDS i PDP da su 2005. godine njihovi poslanici glasali za Zakon o odbrani BiH, u čijem se članu 84. navodi da se institucije BiH obavezuju da ispunjavaju obaveze na putu ka članstvu BiH u NATO alijansi. Izetbegović se poziva baš na taj zakon, kao i slanje zahteva za MAP i Strategiju spoljne politike BiH, kada tumači tačku 3. sporazuma koji je potpisao sa Dodikom i Čovićem, te na taj način odgovara i opoziciji u FBiH koja mu prigovara što se u tački 3. sporazuma ne navodi eksplicitno da će novi Savet ministara BiH poslati prvi ANP, kako bi odmah bio aktiviran MAP.\nČinjenicom da se to nigde ne navodi u tački 3. služi se i Dodik i njegov SNSD, s tim da prećutkuju činjenicu da se u istoj tački ne navodi ni Rezolucija NS RS o vojnoj neutralnosti. Tako je ispalo da je tekst tačke 3. sporazuma Dodik-Izetbegović-Čović podložan čak i potpuno suprotnim interpretacijama, te zato neće biti nikakvo iznenađenje ako sporazum u celosti prestane da važi ukoliko ne bude sproveden u roku od 30 dana, kako je tim sporazumom i predviđeno.\nNa to posebno upućuju poslednja istupanja samog Izetbegovića i aktuelnog predsedavajućeg Predsedništva BiH Željka Komšića. Prvo je Komšić poručio da ne samo da neće pristati na imenovanje mandatara za predsedavajućeg Saveta ministara BiH iz SNSD-a, ukoliko prethodno ne bude poslat ANP u sedište NATO-a, već da bez tog uslova neće sazvati ni sednicu Predsedništva BiH na čijem dnevnom redu bi se našlo imenovanje mandatara. Izetbegović je, onda, saopštio da ni bošnjački član Predsedništva BiH Šefik DŽaferović (SDA) neće pristati na izbor mandatara i Saveta ministara BiH bez slanja "redukovanog ANP-a", ne navodeći, pritom, šta podrazumeva ta "redukcija".\nTako da će, posmatrajući sa Izetbegovićeve i Komšićeve strane, realizacija sporazuma zavisiti isključivo od toga da li će Dodik pristati na slanje prvog ANP-a. S druge strane, Dodik u svojim izjavama nakon potpisivanja sporazuma uopšte ne pominje slanje ANP-a. Na pitanje banjalučkih "Nezavisnih novina" koje je glasilo "Da li je tačna informacija, odnosno priča koja se u javnosti pojavila da će BiH poslati Godišnji plan za NATO (ANP), uključujući samo civilni aspekt, a ne i vojni, kao što stoji u planu koji je već sačinjen?", Dodik je ovako odgovorio: "Nemam pojma. Ništa nismo dogovarali o tome. Voleo bih da i vi kao ozbiljan novinar pročitate sporazum, odnosno principe koje smo potpisali onako kako piše. Vuk Karadžić je rekao 'Čitaj kao što je napisano'", rekao je Dodik. U narednim izjavama uopšte se nije bavio pitanjem slanja ANP-a, već je isticao da njega najpre obavezuje Rezolucija NS RS o vojnoj neutralnosti.\nI samom Dodiku je, zapravo, itekako jasno da su Rezolucija i slanje ANP-a u suprotnosti jedno s drugim, a on sam je u više navrata u poslednjih nekoliko meseci - pre potpisivanja sporazuma - isticao da na aktiviranje MAP-a nikako neće pristati. "Nema načina da Republika Srpska putem mene da saglasnost da se prihvati MAP niti bilo kakva približavanja NATO-u. Sa NATO-om možemo da sarađujemo u okviru Partnerstva za mir, individualnim planom saradnje (IPAP, op.a.) koji podrazumeva ono što već postoji. Smatram da u okviru toga možemo da sarađujemo, ali dati saglasnost za aktiviranje MAP-a, to od strane predstavnika iz RS neće dobiti" - glasio je jedan od najupečatljivijih Dodikovih odgovora na ovu temu. Rekao je, takođe, i da on zna šta bi značilo aktiviranje MAP-a. "Kažu mi da to nije važno za članstvo u NATO-u, a tamo piše da je to plan za članstvo u NATO-u. Pa će mi za pet godina reći: 'Evo, pre pet godina si ti doneo taj plan'. Pa ovde je neko ludilo. Mi imamo racionalan razlog zašto to nećemo", rekao je Dodik sarajevskom "Dnevnom avazu" četiri meseca pre potpisivanja sporazuma sa Izetbegovićem i Čovićem.\nDakle, kada uporedimo ove Dodikove stavove sa zahtevima Izetbegovićeve SDA i Komšićevog DF-a za aktiviranje MAP-a, jasno je da bi Dodikov pristanak na slanje ANP-a značio ne samo Dodikov potpuni zaokret od dosadašnjih stavova, već i odstupanje od Rezolucije NS RS o vojnoj neutralnosti. Dakle, to ne bi bio samo Dodikov potpuni politički poraz, već i političko poništenje Rezolucije. A ironija bi bila tim veća što do sada čak ni SDS-ov ministar bezbednosti u Savetu ministara BiH Dragan Mektić nije pristajao da se slanje ANP-a nađe na sednici Saveta ministara, iako je, recimo, otvoreno izjavio da se on lično zalaže za članstvo i BiH i Srbije u NATO-u.\nAli, šta ako Izetbegovićeva SDA i Komšićev DF nekako pristanu na formiranje novog Saveta ministara sa SNSD-om, a da im se Dodik eksplicitno ne obaveže da će prihvatiti slanje ANP-a odlukom Predsedništva BiH ili novog Saveta ministara? I sam Dodik je pre tri i po meseca govorio o jednoj takvoj mogućnosti, još dok je pregovarao sa Čovićem i Izetbegovićem o formiranju novog Saveta ministara. "Dogovorili smo izjavu, Čović i ja smo je potpisali, a Izetbegović nije. Tražili su da se na sumnjiv način aktivira MAP. Izetbegović traži ministarstvo odbrane da bi to progurao", rekao je Dodik. On je, verovatno, svestan da je moguće da to i sada bude učinjeno, jer je mesto ministra odbrane, po sporazumu od 5. avgusta, pripalo strankama iz FBiH: kao mogući ministar pominje se kadar DF-a, penzionisani general Sifet Podžić, za kojeg teško da bi se moglo garantovati da na svoju ruku ne bi poslao ANP u sedište NATO-a, i to uz podršku i svoje stranke i SDA.\nIli, recimo, šta ako novi Savet ministara BiH, preglasavanjem ministara iz RS, donese odluku o slanju ANP-u na istu adresu, ili, pak, takvu odluku u Predsedništvu BiH donesu Komšić i DŽaferović, preglasavajući Dodika? U ovoj drugoj varijanti, Dodik bi se mogao pozvati na zaštitu vitalnog nacionalnog interesa i ta odluka bi išla u NS RS, koja bi je dvotrećinskom većinom mogla poništiti. U prethodnoj varijanti, sa preglasavanjem u Savetu ministara BiH, situacija bi trebalo da bude još jasnija, ali nije tako: uprkos tome što bi odluka o slanju ANP-a trebalo da spada u domen spoljne politike koja je u isključivoj nadležnosti Predsedništva BiH, u SDA i HDZ-u BiH do sada su je smatrali tehničkom, čim su u više navrata pokušavali da je "proguraju" kroz Savet ministara BiH - ali im to nije uspelo. Dakle, trebalo bi da bude dovoljno da i budući ministri iz RS, kao i ovi sadašnji iz SDS-a i PDP-a, prosto ne pristanu da u Savetu ministara dođe do bilo kakvog odlučivanja/glasanja o odluci o slanju ANP-a.\nBilo je u SDA, DF-u i HDZ-u BiH razmišljanja da je odluka o slanju ANP-a još "tehničkija" da bi je mogao poslati i lično ministar odbrane - bez odluka i Predsedništva BiH i Saveta ministara - ali se HDZ-ova još aktuelna ministarka Marina Pendeš nikada nije osmelila da to uradi. Ali, možda tu vrstu straha ne bi osećao novi ministar odbrane iz SDA ili DF-a, pa mogućnost samoinicijativnog slanja ANP-a u sedište NATO-a ne bi trebalo isključiti, pod uslovom da novi Savet ministara uopšte bude formiran, a da Dodik ne pristane na slanje ANP-a. Takav scenario nije nemoguć i tada bi političke tenzije mogle da dosegnu neslućene razmere, ako je suditi već i po Dodikovim najavama da će blokirati zajedničke instucije BiH ako ne bude formiran novi Savet ministara do 5. septembra.\nDa li će on to pokušati da učini i na koji način teško je nagađati, a ništa manje nije lakše nagađati ni šta bi se dogodilo da Izetbegović prolongira svoj zahtev za slanje ANP-a na neki (ne)određen period. To, najverovatnije, ne bi naišlo na podršku Komšićevog DF-a, a ni unutar značajnog dela SDA, imajući u vidu da Kongres SDA bira predsednika stranke 14. septembra, a Izetbegović je glavni pretendent na stranački presto. Takođe, treba imati u vidu da novi specijalni predstavnik EU u BiH, Austrijanac Johan Satler, stupa na dužnost 1. septembra, kada u Sarajevu na njegovom mestu više neće biti Šveđanina Larsa Gunara Vigemarka, pod čijim je pokroviteljstvom i potpisan sporazum Dodik-Čović-Izetbegović. To će imati uticaja na dinamiku realizacije sporazuma, a u ovom trenutku čini se da su veće šanse da do 5. septembra ne budu realizovane stavke tog sporazuma koje se odnose na "saradnju sa NATO" i formiranje novog Saveta ministara BiH. Prosto zato što je ova druga stavka važnija Dodiku, a delom i Čoviću - uz izmene Izbornog zakona BiH na kojima insistira - dok je Izetbegoviću i Komšiću realizacija prve stavke, koju vide isključvo kao slanje ANP-a, uslov za realizaciju druge. A do 5. septembra trebalo bi da se dogodi veliki preokret u odnosu na sada proklamovane pozicije da bi obe stavke do tada bile realizovane na zadovoljstvo sva tri potpisnika. Zato neće biti neobično da, ako pred kraj roka koji su sebi zadali, oni sami zatraže novi produžetak, jer smatraju da ne mogu postići bolji rezultat od nerešenog; računajući, svako za sebe, da će u produžecima - ako već ne uspeju da naprave neku veću razliku u poenima - ono bar ubaciti koš prednosti pred novi meč.


Trećina testiranih zaražena: Krenuli u rigoroznu kontrolu i traže pomoć od Kriznog štaba - JuGmedia\nTrećina testiranih zaražena: Krenuli u rigoroznu kontrolu i traže pomoć od Kriznog štaba\nZbog toga što je trenutna situacija takva da je od 21 testiranog čak 6 osoba pozitivno na korona virus u Medveđi, što čini trećinu od ukupnog broja testiranih, Štab za vanredne situacije u ovoj opštini je odlučio da pooštri preventivne mere.\nKako je rečeno, ovakva situacije se nije desila od proglašenja epidemije, što znači da se ne poštuju naložene mere, kao i mere izloacije i samoizolacije.\nŠtab je zato naložio Opštinskoj upravi opštine Medveđa Odseku za inspekcijske poslove da u narednom periodu vrši rigoroznu kontrolu primene mera obaveznog nošenja zaštitne maske u zatvorenom i otvorenom prostoru i kontrolu radnog vremene ugostiteljskih objekata na teritoriji opštine Medveđa, te da preduzimaju sve zakonske mere pokretanja prekršajnih postupaka protiv lica koja se ne pridržavaju naloženih mera.\nOpštinski štab za vanredne situacije opštine Medveđa obratio se Kriznom štabu za suzbijanje zarazne bolesti COVID- 19 Vlade Republike Srbije sa zahtevom da se za teritoriju naše opštine omogući testiranje pacijenata u Domu zdravlja Medveđa i da Ministarstvo unutrašnjih poslova u narednom periodu bude obaveštavano o licima obolelih od korona virusa koja se nalaze na kućnom lečenju kako bi vršili kontrolu pridržljavnja mere samoizolacije.\nBroj inficiranih u Medveđi, od početka epidemije do današnjeg dana je – 38.\nVučić: Vozom od Niša do Beograda stizaće se za sat i 20 minuta\nJedna žrtva korone u Vranju, u jednom danu obolele još 394 osobe\nU kovid bolnici Zdravstvenog centra Vranje u poslednja 24 sata preminuo je jedan pacijent od posledica korona virusa, hospitalizovano je 46 pacijenata,…


Najprometnije porodiliste na svetu | Dečji sajt\nNajprometnije porodilište na svetu\nU najprometnijem porodilištu na svetu, bolnici "Dr Hoze Fabela" u Manili na Filipinima, koja je izgrađena na nekadašnjoj deponiji, svakodnevno se nalazi oko 300 novopečenih mama. Ovde se u proseku dnevno rodi oko 60 beba, a glavna babica Ana Prebus na svet ih je u svojoj 28-godišnjoj karijeri donela 200.000.\nTo što će se porađati sa još pet žena u sobi i posle možda spavati sa isto toliko u krevetu, za Rozalin nije najveća briga. Kako je u ovoj zemlji krv veoma skupa, a kod nje postoji opasnost od krvarenja, Eduardo i jedan porodični prijatelj će morati da posluže kao donori i da sve vreme u toku porođaju budu uz nju, ako zatreba.\nPorodica sa sedmoro dece nije neobična stvar na Filipinima, gde se često mogu sresti parovi koji imaju i po 10 ili više dece. Zato nije ni čudo što je upravo ovo porodilište u Manili najkrcatije na svetu.Jedan od lokalnih lekara kaže da kad je “vrhunac sezone“, u istoj porođajnoj sali se istovremeno porađa i do 16 žena.\n"Haotično jeste, ali rekao bih da je to organizovan haos u kom uspevamo odlično da se snađemo. Nijednu bebu još nismo ispustili na pod", šali se ovaj ginekolog.


Partnerstvo kompanije Ericsson i kluba Pari Sen-Žermen Partnerstvo kompanije Ericsson i kluba Pari Sen-Žermen – Personal magazin\nFudbalski klub Pari Sen-Žermen i kompanija Ericsson zvanično su najavile svoje partnerstvo koje će za cilj imati kreiranje novih digitalnih iskustava za ovaj pariski klub. Koristeći stručnost kompanije Ericsson, ovaj…\nFudbalski klub Pari Sen-Žermen i kompanija Ericsson zvanično su najavile svoje partnerstvo koje će za cilj imati kreiranje novih digitalnih iskustava za ovaj pariski klub. Koristeći stručnost kompanije Ericsson, ovaj klub će postati jedan od lidera u sportskoj tehnologiji.\nU sklopu četvorogodišnjeg ugovora, kompanija Ericsson će klubu Pari Sen-Žermen obezbediti niz rešenja i servisa koji će transformisati digitalno iskustvo za navijače, igrače i pomoćno osoblje kluba. Kompanija Ericsson će klubu pružiti podršku u tri ključne oblasti:\nInformacioni sistem za sportske performanse – Ericsson će kreirati i upravljati informacionim sistemom za sportske performanse, koji će se sastojati od centralne platforme za čuvanje podataka za skladištenje, upravljanje i kontrolu podataka prikupljenih iz svih sportskih aktivnosti kluba.\nBekend sistem za digitalno iskustvo – Ericsson će kreirati i upravljati sistemom preko kojeg će se na jednom mestu pristupati podacima i servisima među kojima su veb sajt, mobilne aplikacije, rešenja na stadionu i veliki ekrani i monitori.\nServisi za tehnološki konsalting i inovacije, kroz koje će Ericsson i Pari Sen-Žermen timovi analizirati i definisati nova rešenja i inovacije i dodatno unapređivati te servise.\nKroz ovo partnerstvo, kompanija Ericsson moći će da prikaže svoje digitalne mogućnosti i da se poveže sa fudbalskim navijačima širom sveta.\nPartnerstvo kompanije Ericsson i kluba Pari Sen-Žermen was last modified: November 29th, 2016 by Redakcija


Dok god BiH ne ostvari napredak u borbi protiv korupcije ostat će siromašna zemlja – Vijesti-X.com\nDanas Misija OSCE-a u Bosni i Hercegovini, zajedno sa građanima, državnim institucijama i ostalim međunarodnim organizacijama, obilježava Međunarodni dan borbe protiv korupcije. Ovaj dan prilika je za pregled stanja u svakoj zemlji i isticanje promjena koje su potrebne da bi građani bili uvjereni da institucije vlasti rade za njih na efikasan i transparentan način.\nMisija OSCE-a u BiH pomogla je u izradi i usvajanju akcionih planova borbe protiv korupcije na svim nivoima vlasti, u cilju borbe protiv djela korupcije počinjenih tokom pandemije. U cilju poboljšanja aktivnosti koordinacije i prevladavanja tehničkih poteškoća, naša Misija planira isporučiti informatičku opremu ključnim organima nadležnim za borbu protiv korupcije. Misija provodi aktivnosti praćenja sudskih postupaka u predmetima korupcije, u cilju utvrđivanja problema i trendova i pružanja pomoći pravosudnim institucijama da ostvare integritet, nepristrasnost i odgovornost, koji su neophodni za efikasan odgovor pravosuđa na korupciju.\nPet poginulih u padu helikoptera na Alpama


Jake snage policije u Beogradu su sprovele akciju suzbijanja demonstranata koji su ih napali tokom protesta održanog u petak uveče ispred zgrade Skupštine Srbije.\nSukob policije i huligana u centru Beograda trajao je oko 45 minuta nakon čega je policija uspela da ponovo uspostavi red u centru grada.\nNakon toga, policija je hapsila pojedince koji su učestvovali u neredima.\nProtestu koji je počeo nešto nakon 19 časova, prisustvovalo je više hiljada građana i prva dva sata okupljanje je proticalo mirno, ali je nekoliko stotina huligana potom ušlo u sukobe sa policijom.\nGrađani koji nisu učestvovali u sukobima tada su se povukli nekoliko desetina metara od Skupštine i iz daljine posmatrali šta se dešava kod ulaza u zgradu Parlamenta.\nOvo je četvrto veče za redom da su u Beogradu održani protesti koji su počeli nakon što je predsednik Srbije Aleksandar Vučić, u utorak 7. jula, najavio mogućnost ponovnog uvođenja policijskog časa u Beogradu.\nSukobi policije i huligana izbili su i u utorak i sredu, a samo u četvrtak 9. jula protest je protekao mirno i bez incidenata.\nKako su počeli incidenti?\nIncidenti su počeli posle 21 čas, kada je grupa demonstranata koja je bila najbliža zgradi parlamenta, počela da baca flaše i petarde na glavni ulaz Skupštine.\nPolicije u tom momentu na glavnom skupštinskom ulazu nije bilo, a grupa demonstranata je pomerila zaštitnu ogradu, popela se na stepenice i nastavila da gađa ulaz u zgradu.\nReporteri RSE javili su da su na samom ulazu u Skupštinu paljene baklje, bacane su petarde i kamenice, a kod skupštinskih vrata čulo se pucanje stakla.\nU tom momentu grupa demonstranata nije dozvoljavala novinarima da im se približe i snimaju.\nPolicajci sa opremom za razbijanje demonstracija stigli su na glavni skupštinski ulaz nekoliko minuta nakon što su demonstranti započeli nerede, i zaustavili dalje incidente ispred parlamenta.\nNakon toga, grupa huligana je dugo stajala uz kordon koji je čuvao ulaz u Skupštinu uzvikujući parole poput "Skinite šlemove", ali i skandirajući ime osuđenika za ratne zločine Ratka Mladića, kao i parole protiv predsednika Srbije Aleksandra Vučića i Crne Gore Mila Đukanovića.\nGrupa koja je otpočela incidente, prethodno je tokom večeri skandirala protiv nezavisnosti Kosova i protiv vlasti. U tom delu su uglavnom bili pripadnici desno orijentisanih organizacija.\nOko 23 časa, huligani su ponovo ka policiji počeli da bacaju baklje, kamenice i flaše. Policajci koji su obezbeđivali zgradu Parlamenta, kako su javili reporteri RSE, bili su pod žestokim udarom huligana koji su odvaljivali komade betona sa pločnika i gađali policiju, rušili zaštitnu ogradu...\nReporteri RSE javljaju da je u tom napadu bilo i povređenih policajaca.\nPolicija je tada ka huliganima počela da ispaljiuje patrone suzavca, a u razbijanje demonstracija se uključila i specijalna policijska jedinica Žandarmerija koja je uspela da deo napadača suzbije ka Pionirskom parku (preko puta Skupštine), ali i prema Bulevaru Kralja Aleksandra (leva strane Skupštine) i Trgu Nikole Pašića (koji je sa desne strane).\nHuligani su nastavili da policiju gađaju kamenicama, limenkama, flašama i da ka njima bacaju baklje i petarde. Policija je ispaljivala patrone suzavca i potiskivala demostrante sve dalje od Skupštine, dok nisu i potpuno suzbili i poslednju agresivnu grupu demonstranata.\nGrupa koja se tokom večeri sukobljavala sa policijom, nije dozvoljava novinarima da ih snimaju i slikaju. Već na samom početku incidenata, jedan od demonstranata je udario mikrofon reportera televizije N1 dok je izveštavao o ovom događaju.\nTokom večeri, napade su na svoje novinarske ekipe prijavile i agencija Beta čiji je reporter zbog povreda zbrinut u Urgentnom centru u Beogradu, dok je televizija Al Jazeera Balkans javila da je njihova ekipa prošla bez povreda, ali da im je polomljena oprema.\nOpozicioni Savez za Srbiju (SzS) osudio je u petak uveče napad na Petra Gajića, novinara N1 kao i na sve druge novinare prethodnih dana koje, kako se navodi u saopštenju, "režimski huligani pokušavaju da spreče da rade svoj posao".\n"Bez njih Srbija bi bila u totalnom mraku i ne bi imala priliku da vidi i čuje šta se dešava na našim ulicama. Ova fizička agresija je posledica verbalne agresije koju više od osam godina emituje Vučićev režim prema svim profesionalnim novinarima, a posebno prema novinarima N1", ocenjuje se u saopštenju SzS.\nPredsednik Srbije Aleksandar Vučić rekao je u petak uveče da nasilnici, kako je nazvao demonstrante koji su pravili incidente ispred Skupštine Srbije u petak, nisu naneli veliku štetu.\nOn je pozvao građane da se "ne sekiraju oko konačnog ishoda".\n"Nasilnici će biti poraženi, dobar deo njih će biti pohapšen i oni će morati da odgovaraju za sva zlodela koja su učinili", rekao je Vučić za televiziju Pink u javljanju uživo iz Pariza.\nPredsednik Srbije je potvrdio da je među uhapšenim demonstrantima i sin savetnika Ivice Dačića, ali nije imenovao o kome se radi.\n"Ali ne mislim da mora da ima veze sa Ivicom Dačićem. Ali reč je o čoveku koji je jurišao na Skupštinu", dodao je on.\nVučić je rekao i da policija u petak uveče nije reagovala sve dok demonstranti nisu došli do vrata Skupštine, kada je krenula sa hapšenjima.\n"Naravno, bilo je i normalnih ljudi koji su želeli da protestuju i oni su žrtve nasilnika takođe", rekao je on.\nVučić je napomenuo da je 10. jul najteži dan od početka pandemije i nazvao to posledicama prethodnih pet dana.\nPredsednik Srbije je rekao i da je pokušaj blokade autoputa u Novom Sadu "čist i nepatvoreni terorizam".\n"Je l mislite da je moguće da maltretirate celu zemlju? Neće niko doći na vlast nasiljem, samo na izborima", rekao je on.\nVučić je apelovao na ljude da ne izlaze na proteste, jer će uskoro, kako je rekao, tražiti pomoć od lekara.\n"Nemamo više bolnica, kao boga vas molim nemojte to da radite", poručio je on.\nMinistar Stefanović: Policija morala da reaguje\nMinistar unutrašnjih poslova Srbije Nebojša Stefanović rekao je da se u petak uveče ispred Skupštine dešavaju, kako se izrazio "brutalne scene nasilja" i da je policija morala da reaguje kako bi zaštitila javni red i mir i imovinu.\nPrethodno su pripadnici Ministarstva unutrašnjih poslova saopštili i da su u Beogradu uhapsili su Z. O. (1973) zbog sumnje da je na protestu ispred Doma Narodne skupštine, nakon svađe nožem zadao ubod u predelu desne noge tridesetdvogodišnjem muškarcu, saopštilo je ministarstvo.\nKako se objašnjava, osumnjičeni će biti priveden nadležnom tužilaštvu.\nNa protestu u Beogradu bilo više različitih grupacija\nKako su ranije tokom večeri preneli reporteri RSE, na skupu je, kao i prethodnih večeri, bilo grupa različite političke orijentacije.\nTako se grupa mladih predstavila kao pripadnici "levičarskih organizacija", koji su naveli da su "protivteža desničarskim organizacijama koje se takođe okupljaju oko Skupštine".\nOni su delili letke sa zahtevima da, između ostalog, vlast odustane od policijskog časa tokom tokom trajanja epidemije, istinito informisanje o stvarnim razmerama i posledicama zaraze korona virusom, krivičnu odgovornost za policijsku brutalnost tokom prethodnih protesta, preusmeravanja budžetskih sredstava u zdravstvo za besplatne PCR testove.\nNa skupu je bio i veliki broj mladih ljudi koji nisu pripadali ni jednoj određenoj grupaciji.\nOd opozicionih lidera, viđen je Vuk Jeremić iz opozicione Narodne stranke.\nTakođe prisustvovali su i predstavnici desničara - poslanik Srđan Nogo i Mladen Obradović, lider zabranjene ultradesničarske organizacije Obraz.\nNa skupu je bio i Damnjan Knežević koji je javnosti poznat kao učesnik takozvanih narodnih patrola koje su presretale migrante u Beogradu, a koga je direktor policije Vladimir Rebić označio kao jednog od organizatora upada u Skupštinu Srbije 7. jula, nakon čega je, prema rečima Rebića, bio i priveden.\nKako javljaju reporteri RSE, sa Kneževićem je i grupa mladića koji nose majice "Narodna patrola".\nProtest u Beogradu je inače održan uprkos tome što je na snagu stupila zabrana javnog okupljanja više od 10 ljudi, bilo na otvorenom bilo u zatvorenom prostoru, uvedena u cilju sprečavanja širenja virusa korona.\nPokušaj blokade autoputa u Novom Sadu\nUčesnici protesta u Novom Sadu na sat vremena su blokirali izlaz na autoput ka Beogradu, ali su oko 21 sat odustali od blokade autoputa, nakon čega je krenula i normalizacija saobraćaja.\nPolicija je na izlazu na autoput iz Novog Sada postavila kordon, a demonstranti su sedeli na putu ispred kordona.\nPokušaju blokade je prethodila protestna šetnja ulicama Novog Sada, nakon okupljanja u centru glavnog grada Vojvodine i blokada raskrsnice ulica Temerinske i Partizanske, koja je na samom izlazu iz grada.\nGrađani su sedeli ispred kordona policije na autoputu kod Novog Sada\nProtest se, kao i u Beogradu, održavao uprskos meri zabrane okupljanja više od 10 ljudi koja je od danas na snazi.\nKao i prethodnih večeri, demonstranti su nosili veliki baner sa porukom: "Ko tebe pendrekom, ti njega revolucijom".\nOkupljenima se na početku skupa obratio Miran Pogačar iz novosadske organizacije Združena akcija “Krov nad glavom”, koji je 8. jula priveden, kao učesnik protesta. Pogačar je iz pritvora pušten u petak, ranije tokom dana.\nProtesti i u Nišu, Zrenjaninu, Kruševcu...\nNekoliko stotina građana okupilo se i u centru Niša, grada na jugu Srbije, u kome su održavani protesti i prethodnih večeri.\nProtest se u petak održava i u Zrenjaninu, 90 kilometara od Beograda. Učesnici skupa su blokirali nadvožnjak - most koji se nalazi na glavnom putu koji prolazi kroz Zrenjanin. Na protestu se može videti i transparent: "Hoćemo vodu, ne prljave gume", što se odnosi na šesnaestogodišnju zabranu vode za piće u tom gradu. U međuvremenu, gradske vlasti su najavile da će u tom gradu fabriku guma otvoriti kineska kompanija Šandong Linglong.\nU Kruševcu, oko 150 građana je protestovalo protiv aktuelnog režima dajući, kako kažu, podršku demonstrantima u Beogradu i drugim gradovima Srbije, javlja agencija Beta. Dodaje se da su se, nakon okupljanja na centralnom gradskom trgu, demonstranti zaputili prema prostorijama vladajuće Srpske napredne stranke u Kruševcu gde su, u znak protesta, okrenuli leđa lokalnom sedištu naprednjaka.\n"Imamo puno zahteva za ovu vlast ali večeras samo jedan. Zahtevamo da se smene i kazne odgovorni za prebijanje građana u Beogradu. Tražimo smenu direktora policije i direktora Bezbednosno informativne agencije (BIA)", rekla je u ime okupljenih građana Duška Milosavljević što su prisutni propratili skandiranjem "Gašiću lopove!", prenosi Beta.\nProtest u Zrenjaninu, 10. jul 2020. godine\nKako su počeli protesti u gradovima Srbije?\nPovod za prvi protest, održan u utorak, 7. jula bila je najava pooštravanja epidemioloških mera, ali okupljeni građani kao razlog izlaska na ulice sada navode nezadovoljstvo zbog ponašanja države tokom epidemije korona virusa i politike vladajuće Srpske napredne stranke.\nGrađani protestuju i zbog reakcije policije na prethodnim protestima, koja je prema oceni mnogih bila preterana i brutalna.\nPoziv premijerke da se ne protestuje\nPremijerka Srbije Ana Brnabić je na vanrednoj konferenciji za novinare, održanoj uoči večerašnjeg protesta, pozvala građane da ne izlaze na ulice i da se ne okupljaju, zbog rizika od širenja korona virusa.\nDodala je i da je 10. jul „po mnogim parametrima najteži dan od početka epidemije“ i Vlada „neće prezati od restriktivnih mera“, poput zabrane kretanja i policijskog sata kako bi se sprečilo širenje zaraze, ali da "sada imaju drugačiji pristup".\nKako je Srbija sprečavala širenje korone\nLideri opozicionog Saveza za Srbiju (SzS) izneli su tvrdnju da je nasilje na protestima bilo "izrežirano". Oni su optužili vlast da je "angažovala huligane" kako bi diskreditovala proteste.\nU saopštenju izdatom u petak ranije tokom dana, SzS je izneo tvrdnju da, prema saznanjima koja imaju „huligani predvođeni režimskim poslušnicima u petak planiraju nove napade na policiju i građane koji mirno protestuju“.\nU SzS su naveli da takve informacije dobijaju od „čestitih policajaca“.\nOni su najavili da će i danas "biti uz svoj narod na ulici", istakavši istovremeno da oni ne učestvuju u organizaciji ovih protesta.\nDirektor policije: Huligani nisu povezani sa MUP-om Srbije\nDirektor policije Vladimir Rebić odbacio je tvrdnje i optužbe da su grupe koje pokušavaju da izazovu nasilje na protestima u Beogradu i još nekoliko gradova Srbije povezane sa Ministarstvom unutrašnjih poslova Srbije.\n"Nažalost prethodnih dana smo svedoci brojnih pokušaja obmane javnosti plasiranjem lažnih tvrdnji da su među demonstrante ubačeni pripadnici MUP-a i bezbednosnih službi, sa ciljem da upravo oni naprave incidente koji bi izazvali reakciju policije", navodi se u pisanoj izjavi Rebića, dostavljenoj medijima.\nOn je podsetio da je tokom dva dana protesta povređeno 118 policijskih službenika i ocenio da "nekima nisu dovoljan razlog da pokažu makar malo obzira prema pripadnicima policije, već naprotiv pokušavaju da nasilne i rušilačke proteste predstave zapravo kao međusobni sukob policajaca".\nNa protestu u četvrtak 9. jula, većina građana je sedela kako bi se ogradili o pojedinaca koji bi pravili incidente\nNa protestu u četvrtak, većina demonstranata je sedela držeći transparente "Nećemo nasilje" i "Sedi dole ili idi kući", a iste parole su uzvikivali i svaki put kada bi neko, po njihovom mišljenju, počeo da se ponaša na način koji bi mogao da isprovocira policiju.\nNakon ove najave počeli su protesti ispred Skupštine Srbije, koji su se naredne dve večeri pretvorili u višesatne nerede i okršaje demonstranata i policije u centru Beograda. Utorak i sredu veče na ulicama Beograda obeležili su suzavac, kamenice, privođenja i više desetina povređenih demonstranata i policajaca.


Pet kuća za porodice izbeglica – Kruševac PRESS\nAutor J. Marković\t Poslednje ažuriranje 19.07.2017.\nPet porodica izbeglica dobilo je novčanu pomoć za kupovinu kuća u selima Dedina, Makrešane i Ćelije i trajno rešavanje stambenog pitanja.\nOdlukom komisije sredstva za kupovinu kuće dobili su Sonja Stevanović, Siniša Lončarević, LJubica Kačarević, Dario Bolić i Vasilj Dančuo.\nKupovina kuća sa okućnicom, kao i dodatna podrška u vidu građevinskog materijala za popravku ili adaptaciju kuće, realizuje se u okviru programa poboljšanja uslova stanovanja interno raseljenih lica.\nUkupno je obezbeđeno 6.665.000 dinara, od čega je 10 odsto obezbedio Grad Kruševac, a ostatak Republika Srbija. Pojedinačna pomoć za kupovinu kuće iznosi 1.150.000 dinara, a za nabavku građevinskog materijala 180.000 dinara.


Transparentnost: Pandemija dodatno oslabila antikorupcijske mehanizme - European Western Balkans\nAutor EWB 08. 12. 2020. 30. 12. 2020.\nBEOGRAD – Srbija obeležava još jedan 9. decembar, Međunarodni dan borbe protiv korupcije, bez napretka u ključnim oblastima i u okolonostima kada je kriza izazvana pandemijom korona virusa u Srbiji dovela do dodatnog ograničavanja pristupa informacijama i kršenja pravila o javnim nabavkama, ocenila je danas nevladina organizacije Transprentnost Srbija (TS), prenosi FoNet.\nProtekla 2020. godina bila je, po oceni Transparentnosti, još jedna u nizu u kojoj nisu zabeležene konačne osude za korupciju na visokom nivou, a još veći problem je činjenica da su brojni slučajevi sumnje na korupciju, koji su obelodanjeni u javnosti, ostali neispitani.\nKako su naveli, statistički podaci o gonjenju korupcije koje navode zvaničnici, prikazuju se na način koji ne omogućava sagledavanje stvarnih efekata.\n“Primena novog Zakona o javnim nabavkama, usvojenog uz pozivanje na standarde EU, već je ozbiljno narušena time što se najveći javni radovi izvode na osnovu pravila iz posebnog zakona o izgradnji linijske infrastrukture”, naglasila je TS.\nNa početak primene Zakona o sprečavanju korupcije, čekalo se od maja 2019. do septembra 2020, ali ni do danas nisu stvoreni svi uslovi, naglašeno je u saopštenju.\nTransprentnost Srbija podsetila je da ni posle pet godina i dva puta produženih rokova, nisu ispunjene preporuke antikorupcijskog mehanizma Saveta Evrope GRECO iz evaluacije koja se odnosi na sprečavanje korupcije u odnosu na narodne poslanike, sudije i tužioce.\n“Većina javnih preduzeća i organa državne uprava se i dalje nalaze u nezakonitom v.d. stanju, usled čega ne samo da nije uvedeno profesionalno upravljanje, već je dovedena u pitanje i elementarna zakonitost donetih odluka i zaključenih ugovora”, konstatovala su iz Transparentnost.\nPromene propisa uoči izbora nisu rešile ranije uočene probleme u vezi sa finansiranjem kampanje i promotivnim aktivnostima javnih funkcionera, što se pokazalo i tokom poslednjih izbora ukazala je ta nevladina oprganizacija.\nMeđunarodni dan borbe protiv korupcije obeležava se od 2003. godine, a ustanovila ga je Generalna skupština UN jer je 9. decembra te godine počelo potpisivanje Konvencije UN protiv korupcije.\nFabrici: Borba protiv korupcija ključna za pristupanje Srbije EU\nŠef Delegacije EU u Srbiji Sem Fabrici izjavio je da je borba protiv korupcije ključna za dobrobit građana Srbije i njenu privredu, ali i za pristupanje Srbije EU, koja će nastaviti da je podržava i sprovodi opsežan i efikasan sistem borbe protiv korupcije, prenosi N1.\n“Problem korupcije je globalan i nijedna zemlja na svetu nije imuna na ovaj fenomen, ali svaka zemlja ima obavezu prema svojim građanima da se bori protiv nje”, rekao je Fabrici na međunarodnoj onlajn konferenciji povodom 8. decembra, Međunarodnog dana borbe protiv korupcije.\nOn je napomenuo da je cena korupcije za ekonomiju zemalja ogromna, jer podriva održivost finansija, zemlja postaje manje privlačna za investicije i slabi socijalnu koheziju.\nFabrici je istakao da je posebno važno uvećati napore u borbi protiv korupcije u vreme epidemije korone.\n“Prevencija je ključna, u medicini obično kažemo, bolje sprečiti nego lečiti, što važi i za korupciju. Da bi bila efikasna, prevencija mora da se bavi uzrocima, da nađe koren korupcije, a ne samo simptome. Potrebno je nagraditi pravilno ponašanje i sankcionisati zloupotrebe.”, rekao je Fabrici.\nborba protiv korupcijeTransparentnost SrbijaVladavina pravaZakon o sprečavanju korupcije\nBilčik novi portparol Specijalnog komiteta EPP za strano mešanje u sve demokratske procese u EU\nViše građana za EU nego Rusiju


Novi bio-market - Portal zdrave ishrane\nJuče je, uz razgovor i zakusku, predstavljen novi Bio Market Hema-Kheya-Neye u Sarajevskoj 10 u Beogradu, koji od danas počinje da radi.\nPosetioci koji su došli na zakazano druženje, mogli su da uživaju u izuzetno moderno i funkcionialno uređenom prostoru ove nove prodavnice zdrave hrane, koja će, kako su nam rekli vlasnici, pratiti sve najnovije trendove u ovoj oblasti i moći da ponudi kupcima gotovo sve proizvode koji se svrstavaju u zdravu hranu, ali i kozmetiku, ekološka sredstva i slično. A takođe su mogli da probaju i zdrave grickalice, slane i slatke, koje se prodaju u ovoj radnji\nDugi niz godina Hema-Kheya-Neye u Hilandarskoj ulici jedna od najbolje snabdevenih, a van svake sumnje jedna od najprijatnijih prodavnica zdrave hrane u gradu, čiji je specijalitet bogata ponuda organski gajenog povrća. Poznata je kao radnja u kojoj su kupci uvek mogli da računaju na osmeh, ljubaznu reč i iskusan savet prodavaca. Sa novom prodavnicom, ova tradicija se nastavlja, u još boljem izdanju.\nNovi Bio-Market u Sarajevskoj ulici očekuje vas sa novim enterijerom i novom opremom, ali sa tradicionalno prijatnom atmosferom i dobrom uslugom!\nHema-Kheya-Neye, Sarajevska 10, tel 011/3614-796\nPopust tokom posta... Tokom celog božićnog posta, u prodavnicama zdrave hrane po sniženim cenama moći ćete da nabavite organske proizvode od soje, bez aditiva i konzervanasa, iz Beyondovog posnog programa. Da postite zd...\nSeme bosiljka - nova superhrana?... Seme bosiljka se tradicionalno koristi u ajurvedskoj i kineskoj medicini. Iako se na Zapadu tek pojavljuju istraživanja koja podržavaju tvrdnje o brojnim zdravstvenim koristima od semena bosiljka, sva...\nNisu sve soli iste... Leto je period kada nam treba malo više soli, pa nije loše znati da nisu sve soli iste. Rafinisana kuhinjska so ne utiče povoljno na naš organizam kao neke čiste, nerafinisane vrste, kakva je, na prim...\nBirajte organsko, nećete pogrešiti... Mnogi ljudi žele da žive zdravije, ali zbog obilja često i protivrečnih informacija o tome šta je zdravo a šta nije, jednostavno ne znaju odakle da počnu. Ali, jedno je sigurno: ako počn...\nŠta organizam čini kiselim, a šta baznim... Kad se u okviru makrobiotičke ishrane govori o jin i jang namirnicama, iako su to složene kategorije, jedan od njihovih aspekata je uticaj na stvaranje kisele ili bazne sredine u našem organizm...\nBamija Pregleda: 49089\nPšenica Pregleda: 43837\nJabuka Pregleda: 38327\nBroj posetilaca na sajtu: 77


Kolevka evropske demokratije Moja Grcka : svi mi koji volimo Grčku\nPočetna / Istorija Grčke / Kolevka evropske demokratije\nKolevka evropske demokratije\nIstorija Grčke, Opšte informacije Ostavite komentar 856 Pregleda\nGrčka. Malo je država i naroda u istoriji ljudskog roda koje su imale tako buran razvoj i toliko kulturnih tekovina darivale čovečanstvu kao što je Grčka. Postojbina olimpijskih igara – najpoznatijeg sportskog takmičenja u svetu, započetog daleke 776. godine pre nove ere i obnovljenog zalaganjem Pjera de Kubertena 1894. godine sa geslom „Citius, Altius, Fortus“ (brže, više, snažnije).\nDanašnja republika Grčka, ili Helada (Vasileion tis Ellados), kako se još naziva država na krajnjem jugoistoku Evrope, tamo gde Balkansko poluostrvo zapljuskuju vode Sredozemnog, Egejskog i Jonskog mora, obuhvatala je u antičko doba i obalu Male Azije, današnje Turske, te mnoge kolonije koje su Heleni osnovali na ostrvima i obalama Mediterana.\nIme Grčka je dobila tek kasnije, po jednoj oblasti u Epiru, čiji se stanovnici nazivaju Graikoi, a „kumovi“ su bili Rimljani, osvajači i mnogih drugih teritorija. Heleni se na tom delu Balkanskog poluostrva javljaju oko 1500. godine pre nove ere, u oblastima koje su dotle naseljavali starosedeoci zvani Pelazgi. Bila su to različita indoevropska plemena, od kojih klasični grčki pisci izdvajaju kao glavne Jonce, Eolce i Dorce, a neki spominju i homerske Ahajce.\nZa razliku od mitskih legendi i ranijeg tradicionalnog shvatanja da su se ta plemena doselila kao već formirana iz neke pradomovine, utvrđeno je da su se ona vremenom stvarala na tom tlu u određenim geografskim i istorijskim uslovima primajući razne etničke elemente koje su zatekli i razvijajući svoj jezik, kulturu i običaje.\nOznakeahajci altius balkansko poluiostrvo brze citius demokratija dolci egejsko more eolci epir evropska demokratija fortus graikoi Grcka helada heleni jonci jonsko more mala aija olimpijske igre pelazgi pjer de kuberten rimljani snaznije sredozemno more turska vasileion tis ellados vise\nPrethodni tekst Lalaria plaža, Skiatos\nSledeći tekst Jonci, Dorci i Eolci


Laguna - Bukmarker - Bojan Ljubenović nagrađen na INTERFER-u - Knjige o kojima se priča\nNa 22. Internacionalnom festivalu reportaža Interfer tekst Bojana Ljubenovića „Ima jedna zemlja“ dobio je drugu nagradu u kategoriji novinskih reportaža.\nŽiri je naveo da su ovogodišnji INTERFER obeležila dela „koja svojom autentičnošću i osobenim stilom afirmišu i uzdižu reportažu na mesto koje im u društvu pripada“.\nOvaj Ljubenovićev tekst zapravo je deo knjige „Pisma iz Srbije“, koju je prošle godine objavila Laguna i koji je dobio najprestižnije domaće nagrade za satiru Nagrade za najbolju satiričnu knjigu - „Radoje Domanović“ 2014. i „Tipar“ 2015. Reč je o sada već čuvenom pismu broj 54. u kojem autorov izmišljeni stranac nabraja najpoznatije srpske paradokse. To je ujedno i jedan je od najcitiranijih tekstova na društvenim mrežama, a kao njegovog autora slabije upućeni čitaoci navode „jednog američkog novinara“.\nOsim reportaža iz Srbije, u konkurenciji su bili i radovi iz Hrvatske, BiH, Crne Gore, SAD, Velike Britanije, Rusije, Poljske i Španije.\nA o tome kakvu je neverovatnu sudbinu doživeo nagrađen Ljubenovićev tekst na internetu, možete pročitati ovde.


MINISTAR POLJOPRIVREDE U TREBINJU: VEĆINA ORANICA POD SISTEMOM NAVODNJAVANJA\nPoljoprivrednici sa područja Trebinja će tokom ljetnih mjeseci imati završen sistem za navodnjavanje, tako da će skoro 90 procenata oranica biti pokriveno ovim sistemom.\nOvo je zaključeno nakon sastanka gradonačelnika Trebinja Mirka Ćurića i ministra poljoprivrede, šumarstva i vodoprivrede RS Borisa Pašalića, koji su sa saradnicima obišli pumpnu stanicu za navodnjavanje na lokalitetu Geljov most.\n„Ovaj sistem osigurava sigurnije navodnjavanje, tako da očekujemo da će preko 20 procenata biti povećana poljoprivredna proizvodnja na području Trebinja“, kazao je gradonačelnik Ćurić, pojasnivši da je sa ministrom dogovoreno da se iznađu rješenja za izradu što kvalitetnijeg pravilnika o korišćenju sistema za navodnjavanje, te da Grad Trebinje i Agrarni fond od ministarstva dobije dodatna sredstva za veće podsticaje privrednicima i poljoprivrednicima sa područja Trebinja.\nĆurić je naveo da je u sisteme za navodnjavanje na području Trebinja, kada se sumiraju sredstva ministarstva, Grada Trebinja i HET-a, uloženo ukupno 17 miliona.\nMinistar Pašalić je rekao da je ponosan na činjenicu da će Trebinje biti jedna od rijetkih lokalnih zajednica u RS i u BiH koja će imati 90 odsto obradivih površina pokrivenih sistemima za navodnjavanje.\n„Кada vidimo da je ova 2019. godina bila najtoplija u istoriji i procjene da će nam veliki problem u budućnosti biti suše, onda ova ulaganja imaju svoje puno opravdanje“, rekao je Pašalić, navodeći podatak da je ovo ministarstvo uložilo oko deset i po miliona maraka u sisteme za navodnjavanje na području Hercegovine.\n„Radi se o dvije faze, prva koja obuhvata 1.100 hektara, a druga oko 900 hektara, ali to nisu jedina sredstva koja ulažemo u Hercegovinu, jer završavamo i sistem za navodnjavanje u Ljubinju koji je vrijedan oko 2, 5 miliona maraka i biće u martu pušten u funkciju, a razmatra se i projektovanje sistema za navodnjavanje u Nevesinju”, rekao je ministar Pašalić.\nPrecizirao je da je zbog lakšeg i efikasnijeg upravljanja sistemima za navodnjavanje u Republici Srpskoj, pri Javnoj ustanovi Vode Srpske, oformljena i posebna sekcija za problematiku navodnjavanja, a već naredne sedmice će se u proceduri naći pravilnik koji uređuje ovu oblast i u kojem je jasno navedeno na koji način će se upravljati tim sistemima, obračunavati cijena vode i dr.\nGradonačelnik Mirko Ćurić i ministar Boris Pašalić obišli su i pumpnu stanicu na lokalitetu Drača, kao i vinariju „Popovac“, gdje je razgovarano o novom zakonu o vinu, u kome je najbitnija činjenica da se mora spriječiti uvoz vina, koje se kasnije deklariše kao hercegovačko, dok uvoz sirovine mora stajati na deklaraciji boca koje izlaze iz hercegovalkih vinarija…


Najprodavanije igre u Srbiji za kraj marta/početak aprila - PLAY!\nNajprodavanije igre u Srbiji za kraj marta/početak aprila\nImamo novu listu najprodavanijih PC i konzolnih izdanja iz prodavnice GameS. Prošlonedeljna dominacija GTA 5 se nastavila i u ovoj nedelji iako je prošlo sniženje na igru, a nekih naročitih iznenađenja na listama nema. PC lista je gotovo nepromenjena sem izostanka XCOM 2 u korist Just Cause 3, dok na konzolnoj listi po prvi put ne vidimo nijedan PES. Izgleda da je FIFA sa svojim poslednjim izdanjem definitivno uzela primat kod ljubitelja digitalne ”najbitnije sporedne stvari na svetu”.\nWorld of Warcraft Legion preorder\nPS4 Tom Clancy’s the Division\nRelated Items:game.rs, najprodavanije igre\n3DS i dalje vlada u Japanu\nNajprodavanije igre u Srbiji između 28. novembra i 4. decembra\nNajprodavanije igre u Srbiji u septembru


Most kod Rače za dve i po godine: Kako teče najveći projekat u regionu u koji ulaže Srbija? - Biznis Telegraf.rs\n28/09/20 | 12:57\n"Projkat će doprineti da budemo konkurentniji i da se brže razvijamo, a građani da bolje žive i budu bolje povezani sa obe strane Drine i Save"\nFoto: Kabinet predsednice Vlade, Ministarstvo građevinarstva, saobraćaja i infrastrukture/Zoran Petrović\nMost preko Save kod Sremske Rače, u okviru izgradnje autoputa Beograd - Sarajevo, biće izgrađen za dve i po godine, najavila je potpredsednica vlade i ministarka građevinarstva Zorana Mihajlović i istakla da Srbija ulaže ukupno 13 milijardi evra u regionanalne projekte.\n- Srbija danas sa svim svojim projektima učestvuje sa 13 milijardi evra u regionalnom povezivanju, sa BiH, Mađarskom, Rumunijom, Severnom Makedonijom i Crnom Gorom. To su sve projekti na kojima radimo, bilo da je u pitanju izgradnja autoputa, brze pruge, ili da je u pitanju samo rekontrukcija određenih puteva - rekla je Mihajlović tokom obilaska gradilišta mosta preko Save u okviru izgradnje deonice autoputa od Sremske Rače do Kuzmina.\nTakođe, ističe da se ne grade samo autoputevi i mostovi već i integrisani granični prelazi kako bi ljudi i roba mogli što brže da pređu sa jedne na drugu stranu.\nTako će transportni troškovi biti niži i manje vreme zadržavanja na granici, što će doprineti da budemo konkurentniji i da se brže razvijamo, a građani da bolje žive i budu bolje povezani sa obe strane Drine i Save, napomenula je Mihajlović.\nNavodi da joj je to gradilište kod Sremske Rače posebno drago, zato što su na njegovom otvaranju bili predsednici Srbije i Turske Aleksandar Vučić i Redžep Tajip Erdogan.\n- Mnogi su bili skeptični i govorili da je to samo priča - dodala je Mihajlović istakavši da se uverila da turska kompanija Tašjapi i domaće firme rade punom parom i da će most biti završen u roku, odnosno za dve i po godine, a verovatno i pre.\nMinistarka ističe da je taj most veoma važan za regionalno povezivanje.\n- Ovaj projekat nije samo pitanje autoputa Sremska Rača - Kuzmin i samo most, ukupno 18 km i ulaganje od 220 miliona evra koliko smo obezbedili za ovaj projekat. Drugi deo ovog prstena ka Sarajevu, jeste od Požege do Kotromana u dužini od 63 km procenjene vrednosti oko 850 do 900 miliona evra -\nMihajlović kaže da ćemo na mostu Bratoljub između Ljubovije i Bratunca imati zajednički granični prelaz, ali da će zajednički prelaz biti i u Sremskoj Rači i u Kotromanu.\nTo znači da ćemo smanjiti za oko 25 odsto transportne troškove, što će značiti uštedu za neke druge stvari i povećanje brzine protoka ljudi.\nMihajlović je most obišla zajedno sa ministrom saobraćaja i veza Republike Srpske Ðorđem Popovićem, ministrom komunikacija i prometa BiH Vojinom Mitrovićem i ambasadorom Turske u Srbiji Tanžu Bilgičem, kao i potpredsednikom kompanije Tašjapi Emre Tokmakom.\nMinistar komunikacija i prometa BiH Mitrović rekao je da će novi most preko Save, ali i deonica puta Kuzmin-Sremska Rača-Bijeljina povezati ne samo narode Srbije, Republike Srpske i BiH, već i njihove privrede, koje su, ističe, važan preduslov za razvoj država.\nIstiče da su radovi na izgradnji novog puta i mosta intenzivni i dodao da je jako bitno povezati Republiku Srpsku sa Koridorom 10, a na taj način, dodaje, i Semberija i Banja Luka biće bliže Beogradu.\nO kakvom mostu je reč\nUkupna dužina mosta biće 1.310 metara.\nSrbija je prošle godine krenula u izgradnju prve deonice, od Sremske Rače do Kuzmina, u dužini od 18 kilometara, a vrednost investicije je 220 miliona evra.\nTrenutno se radi projektna dokumentacija za drugu deonicu, Požega-Kotroman.\nTakođe, Srbija će učestvovati i u izgradnji deonice Rača-Bijeljina na teritoriji Republike Srpske, u dužini od 17 kilometara , a procenjena vrednost radova je oko 136 miliona evra, ne računajući eksproprijaciju i druge troškove.\nAutoput Beograd-Sarajevo će biti prvi autoput između Srbije i neke od zemalja u regionu gde ćemo imati zajedničke granične prelaze: u Sremskoj Rači na teritoriji Srbije, a u Kotromanu na teritoriji BIH.\nVeć je formiran Operativni tim koji će raditi na uspostavljanju zajedničkih graničnih prelaza.\nJedan takav prelaz biće uskoro i na mostu Ljubovija-Bratunac, u Bratuncu, gde je prošle nedelje potpisan Sporazum o zajedničkom održavanju 11 mostova između Srbije i BIH na Drini, Savi i Uvcu.\nSrbija je za održavanje šest mostova na Drini namenila oko 15 miliona evra za tri godine, 2021-2023.\nPre samo nekoliko godina, praktično nije bilo zajedničkih projekata između Srbije i RS i Srbije i BiH.\nTakođe, već je izgrađen most Bratoljub, a biće izgrađen i novi aerodrom u Trebinju vredan 55 miliona evra, gde se prvi letovi očekuju od 2022. planu je i izgradnja brze saobraćajnice Slepčević - GP Badovinci, u dužini od 15 kilometara, a vrednost tog projekta je 75 miliona evra.\n28. septembar 2020 | 13:09\nMostovi, aerodromi, seobe srba ka Srbiji.\n"Poginuli su otac i beba... Pokušali smo da je oživimo...": Potresne reči svedoka užasa u Nemačkoj\n"Videla sam kako ljudi lete, svi urlaju i plaču": Hrvatica svedok horora u Nemačkoj\nNa bazaru u Baču sakupljeno pola miliona za SMA bebe, sutradan na račun jednog uplaćeno još milion


Početak / Iznajmljivanje teretnog kombija kao rešenje za mnoge probleme\nIznajmljivanje teretnog kombija je dobra opcija za razne potrebe: za potrebe preseljenja, preuređivanje doma, za agencije i restorane koje se bave organizovanjem događaja, za nabavku robe manjih preduzeća, za poljoprivrednike, producente filmske industrije, bendove i još mnoge druge.\nDa, iznajmljivanje teretnog kombija je jako popularno i praktično za razne poslovne delatnosti a tako i za lične potrebe. Iznajmljivanje prevelikih kamiona može da bude veoma stresno, pogotovo u velikim gradovima a teretni kombiji su idealno rešenje.\nUkoliko imate neki predstojeći događaj kao što je na primer koncert, planirate preseljenje ili Vam je potrebno iznajmljivanje teretnog kombija u poslovne svrhe, pročitajte tekst u nastavku kako bi shvatili da li je teretni kombi pravi izbor za Vas.\nUkoliko se odlučite za iznajmljivanje teretnog kombija, postoji nekoliko stvari koje bi trebalo da znate o vožnji ovog jedinstvenog vozila kako bi bezbedno upravljali i rukovali njime.\nNe primajte više putnika nego što ima sigurnosnih pojaseva i postarajte se da ih svi koriste. Zapamtite da kombiji nisu isto što i automobili.\nPročitajte zakon o bezbednosti saobraćaja na putevima.\nKarakteristike i dizajn kombija se umnogome razlikuje od automobila, veći su, duži, teži, imaju viši centar gravitacije i teže je održati kontrolu nad njima u vanrednim uslovima i vremenskim neprilikama.\nČak i sa odličnim uslovima na putu, rastojanje kočenja je veće zbog dodatne težine vozila. Osigurajte sav teret koji prevozite i gledajte da ne preopteretite jednu stranu više od druge.\nKombiji zahtevaju i više vremena za ubrzavanje, okretanje i zaustavljanje. Brzine se posebno moraju sa velikom pažnjom menjati, jer ukoliko prevozite veliki teret može doći do gubitka kontrole.\nPosebno je potrebno obratiti pažnju kada se uključujete u saobraćaj jer je u pitanju veće vozilo sa sporijim ubrzanjem neko kod automobila.\nIznajmljivanje teretnog kombija je jednostavno rešenje\nImate jednostavan zadatak. Da premestite neke predmete ili robu sa jednog mesta na drugo. Na sreći u vaše rešenje je jednostavno. Teretni kombiji su dizajnirani i prilagođeni za transport svih Vaših zaliha, opreme i nameštaja.\nPrilagođen i skladišni prostor je takođe idealan za prevoz bendova koji putuju na predstojeći koncert ili turneju. Čak možete da prevozite robu i na međunarodnom nivou, sve zavisno od načela poslovanja rent a car agencije.\nKomfor i dosta mesta za odlaganje\nTeretni kombiji pružaju velike površine vrata i dosta skladišnog prostora. Iznenadili bi ste se koliko stvari možete potrpati u njemu i koliko je lako preneti neke stvari bilo da je preseljenje u pitanju ili nešto drugo po sredi. Postoji dosta proreza za pričvršćivanje kanapa kako stvari i kutije ne bi klizale.\nPostoji niz paketa za iznajmljivanje teretnog kombija, počev od toga da možete da iznajmite kombi na sat vremena, iznajmljivanje kombija za prevoz robe u inostranstvo , iznajmljivanje tradicionalnih kombija a tako i novijih modela kombija koji su automatizovani, za vožnju bez ikakvog napora.\nZa šta sve možete da iznajmite teretni kombi\nMožda mislite da Vam je potrebno veće vozilo od teretnog kombija. Ali ova vozila imaju iznenađujuće velike kapacitete za skladištenje robe i opreme i savršena su za sledeće potrebe:\nAgencije za organizovanje događaja (ketering)\nPrevoz filmske opreme\nPrevoz muzičke opreme\nPrevoz elektronike i drugo\nUkoliko ste zainteresovani za iznajmljivanje teretnog kombija, pogledajte ponudu rent a car agencija iz Srbije i pronađite još danas pravu ponudu za Vas. Danas možete da iznajmite kombi sa velikim izborom dodataka i pogodnosti kao što je neograničena kilometraža, navigacija ili wi-fi. Bez obzira da li putujete, isporučujete robu ili se selite, teretni kombi može da premesti sve.\niznajmite teretni kombi, iznajmljivanje teretnog kombija, rent a car agencija, rent a car agencija iz Srbije, rent-a-car\nPingback: 5 situacija u kojima je bolje koristiti rent a car usluge


Avioni NATO-a patrolirali nebom iznad BiH tokom srbijansko-ruske vojne vježbe\nTokom srbijansko-ruske vojne vježbe “Slovenski štit 2019”, dva izviđačka NATO aviona patrolirala su iznad obale Drine u Bosni i Hercegovini uz pograničnu liniju kako bi prikupila što više obavještajnih podataka o ruskom raketnom sistemu protivzračne odbrane “S-400”, pišu Večernje novosti.\nList navodi da su NATO avioni “B-350” i “global 6.000”, opremljeni sofisticiranim uređajima za bilježenje radarskih zračenja, kretali iz vojne baze Aviano u Italiji i cijela dva dana, koliko je trajala srpsko-ruska vježba, iz zraka nadgledali dešavanja na terenu.\n„NATO uvijek ima plan da pomogne onima koji su dobri partneri i nastavit ćemo to raditi, kako ovdje, tako i u cijelom svijetu“, kazala je Bissell.\n„Riješenost BiH da ponudi tako značajan doprinos važan je instrument za daljnju modernizaciju Oružanih snaga i interoperabilnost sa snagama NATO-a. NATO Štab Sarajevo stoji na raspolaganju i nastavit će pružati podršku BiH u daljnjem razvoju lake pješadijske bataljonske grupe i u narednim godinama“, poručio je tada brigadir Morten Henriksen, zamjenik komandanta NATO štaba Sarajevo.\nPodsjetimo, prošle sedmice je na Vojnom kompleksu “Pasuljanske livade” održano je bojno gađanje borbenih sredstava “Pancir S1” u okviru Zajedničke taktičke vježbe sa bojnim gađanjem raketnih jedinica PVO Vojske Srbije i Vazdušno-kosmičkih snaga Ruske Federacije “Slovenski štit 2019”.


Kako navodi hrvatski portal Index.hr, incident se dogodio u opštini Biskupija kod Knina, kada je u kafić u kojem su gosti gledali utakmicu između „Jang bojsa“ i „Crvene zvezde“ upala grupa maskiranih napadača i fizički ih napala.\nU napadu je povređeno više ljudi, a lokalni portali Feral Njuz i Dalmacija Danas prenose da je u bolnicu prevezeno petoro ljudi, uključujući i vlasnika kafića, koji je udaren flašom.\nU međuvremenu oglasila se ipolicija iz koje je saopšteno da je privedeno više osoba koje se dovode u vezu sa tim napadom. Iz šibensko-kninske policijske uprave je saopšteno i da se utvrđuju sve okolnosti tog događaja i da policija intenzivno radi na otkrivanju osumnjičenih za krivično delo koje su okarakterisali kao nasilničko ponašanje i nanošenje telesnih povreda.\nTom prilikom je, kako su naveli, pet osoba lakše povređeno, medju njima i jedan maloletnik. Nakon toga oko 22.50 sati u mestu Đevrske, nekoliko za sada nepoznatih osoba je verbalno, a potom i fizički, napalo vlasnika drugog kafića i goste, ali niko nije povređen.\nPrema za sada nepotvrđenim informacijama, jedan od napadača imao je mačetu.


Otvoren Nacionalni kol centar RFZO • Poportal\nOtvoren Nacionalni kol centar RFZO\nRepublički fond za zdravstveno osiguranje (RFZO) otvorio je danas Nacionalni kol centar, gde će osiguranici telefonskim pozivom moći da dobiju sve neophodne informacije o svojim pravima iz zdravstvenog osiguranja.\nOsiguranici infomacije o zdravstvenim karticama, listama čekanja, lečenju u inostranstvu, informacije o zdravstvenom osiguranju, putnom osiguranju, mogu dobiti potivom na brojeve telefona 0700 333 443, 011 735 0 900 i 011 2053 683.\nDirektorka RFZO Sanja Radojević Škodrić kaže da će osiguarnici sve informacije vezane za zdravstveno osiguranje ubuduće dobijati samo preko Nacionalnog kol centra, gde će im na raspolaganju biti 40 operatera.\n„Odgovor će dobijati istog momenta, a ukoliko se desi da operater nije u mogućnosti da odgovori osiguraniku na postavljeno pitanje odgovor će dobiti u roku od 24 sata mejlom ili telefonski“, rekla je Škodrić novinarima.\nU protklih mesec dana radila je info linija za lečenje osiguranika u inostranstvu i dnevno su u proseku imali 80 poziva.\nDirektor IT sektora RFZO Marko Jovanović kaže da vreme trajanja poziva nije ograničeno, jer su kompleksna pitanja osiguranika, te im se mora dozvoliti da iznesu ceo slučaj. On kaže da su operateri koji trenutno rade u kol centru podeljeni po sektorima, jer RFZO pruža širok broj usluga.\nPoziv na broj 0700 333 443 tarifira se po ceni lokalnog poziva fiksne telefonije, a to znači da ukoliko osiguranik zove iz Niša ili Užica tarifira mu se kao da zove svog komšiju.\nPoziv na broj 011 735 0900 namenjen je pozivima iz mobilnih mreža i pozivima iz inostranstva i cene su kao kada zovete mobilni telefon. Sve inforlmacije za lečenje u inostranstvu mogu se dobiti na broj telefona 011 2053 683.\nNasina sonda „InSight“ Poslala prvu sliku sa CRVENE PLANETE! Letelica se posle 6 meseci bezbedno spustila! (FOTO, VIDEO)\nPrvi novac od restitucije tek 2021\nDodela povelja za doprinos razvoju Festivala\n11/07/2019 11/07/2019 P.Panović\nSuve slavine u drugoj i trećoj visinskoj zoni\n09/08/2017 13/08/2017 P.Panović\nPredstavljena knjiga „Od udaha do izdaha“ autorke Gordane Mitić


Ministar vanjskih poslova Bosne i Hercegovine Igor Crnadak održao je 13. septembra 2018. godine u Sarajevu zajednički sastanak sa zamjenikom premijera i ministrom vanjskih i evropskih poslova Kraljevine Belgije Didierom Reyndersom, ministrom vanjskih i evropskih poslova Velikog Vojvodstva Luxemburg Jeanom Asselbornom i ministrom vanjskih poslova Kraljevine Holandije Stefom Blokom.\nNakon sastanka delegacija ministarstava vanjskih poslova, ministar Crnadak i ministri Reynders, Asselborn te Blok su održali konferenciju za novinare.\nMinistar Crnadak je istakao da je ovo bila vrlo važna posjeta uoči Općih izbora u BiH kojom je potvrđena evropska perspektiva BiH i Zapadnog Balkana. Informisao je sagovornike da na evropskom putu Bosna i Hercegovina nastavlja proces reformi. Zaključeno je da na tom putu treba staviti u prvi plan reforme koje se tiču svakodnevnog života građana, prije svega, ekonomije i vladavine prava. “Bez obzira na brojne izazove koje ima EU dobili smo nepodijeljenu podršku evropskoj budućnosti. Svi u BiH su svjesni da postoje obaveze koje moramo ispuniti i to niko osim nas u BiH ne može uraditi”, izjavio je ministar Crnadak. Razgovarano je i o situaciji u BiH i regiji sa naglaskom na dogovor Atina-Skoplјe te razgovore između Beograda i Prištine.\nZamjenik premijera i ministar vanjskih i evropskih poslova Kraljevine Belgije Didier Reynders je istakao da su on i njegove kolege, ministri Asselborn i Blok, posjetili Bosnu i Hercegovinu kako bi dali podršku njenom reformskom procesu. Izrazio je nadu da će nakon Općih izbora u BiH što prije biti uspostavljena vlast koja će nastaviti provoditi reforme. Podsjetio je da je Evropska komisija jasno definisala odnos prema Zapadnom Balkanu nudeći mu evropsku perspektivu ali i da potrebe za reformama neće nestati. Ministar vanjskih i evropskih poslova Velikog Vojvodstva Luxemburg Jean Asselborn je naglasio da se u Bruxellesu nadaju da će BiH uspjeti postati članicom EU i kako za cijeli Balkan sada postoji nova prilika. Izrazio je nadu da će nakon referenduma u Makedoniji 30. septembra uslijediti pozitivni poticaj za cijelu regiju koji će pomoći i dijalogu Beograda i Prištine. Ministar vanjskih poslova Kraljevine Holandije Stef Blok je poručio da je uspostava vladavine prava i borba protiv korupcije i organizovanog kriminala ključna zadaća za BiH.


Saobraćajni prekršaji - evropska regulativa | Blog prevoz putnika\nSaobraćajni prekršaji – evropska regulativa\nKada krenete put Mađarske, Hrvatske, Slovenije, ili neke o drugih susednih zemalja, dobro razmislite da li ćete popiti čašicu više ili ćete zbog nestrpljenja proći kroz crveno svetlo na semaforu. Kazne za sve vrste saobraćajnih prekršaja su pooštrene, od novčanih do zatvorskih. Vožnja u alkoholisanom stanju ili prekoračenje brzine u nekim zemljama EU dostiže sumu od pet do deset puta veću od prosečne plate u Srbiji. Visina kazne koju možete platiti zavisi gde je prekršaj učinjen (u ili van naseljenog mesta), koliki je promil alkohola u krvi i koja je bila brzina kretanja automobila.\nProfesionalni vozači ne prave ovakve propuste, dobro su obavešteni o saobraćajnim prekršajima, a vožnju čine komfornijom i opuštenijom. Ovakav pristup je neophodan za svakoga ko želi da se bavi prevozom putnika po najvišim standardima.\nPROLAZAK KROZ CRVENO I TELEFONIRANJE\nDOZVOLJENA KOLIČINA ALKOHOLA\nCategories: Saveti Tags: eu, saobraćajna pravila\tComment 1\nSaobracajni propisi u EU zoni su rigorozni moja preporuka svima koji prvi put putuju vozilom ”Oprez”.


Press Online :: Društvo :: Mladi iz Srbije za istim stolom sa izbeglicama sa Bliskog istoka / print=true\nCentar za omladinski rad iz Novog Sada, Omladina JAZAS-a Novi Sad, Kancelarija za mlade Kikinda, Ekonomsko-trgovinska škola iz Kikinde i organizacija SOS Dečja sela, u restoranu “Rajska oaza” u Kikindi, organizovali su jedinstven događaj pod nazivom “Za istim stolom”.\nOvo je bila nesvakidašnja prilika da stanovnici Kikinde, pre svega mladi, i izbeglice razgovaraju i uče o kulturi jedni drugih, uz uživanje u odličnoj hrani.\nNa trpezi su se našli lokalni specijaliteti, kao i jela koja se kuvaju u kućama Pakistana, Avganistana i drugih država Bliskog istoka. Recepte su, za potrebe ovog događaja, podelile žene i muškarci stacionirani u Prihvatno-tranzitnim centrima koje je Centar za omladinski rad posećivao 2017. i 2018. godine.\nPored stručnih kuvara koji su bili zaduženi za pripremu lokalnih i jela sa Bliskog istoka, svoj doprinos ovom događaju dali su i učenici kuvarskog smera Ekonomsko- trgovinske škole Kikinda, koji su svoje umeće podelili sa svojim vršnjacima.


BalkanMagazin :: Cena nafte - Ahilova peta Rusije\nsreda, 12. septembar 2012 03:10\nBudžet Rusije u budućnosti neće zavisiti od promena cene nafte. Na taj način se zemlja štiti od eventualnih budućih svetskih kriza.\nBudžetski izdaci Rusije, kao i dugoročni investicioni programi, uskoro se više neće vezivati za cenu nafte. Na spisku izvora iz kojih se budžet puni, kako je rekao predsednik Vladimir Putin, energenti treba da budu tek na drugom mestu.\n„Rebalans budžeta za 2013. godinu i naredne godine biće vezan za prosečnu cenu nafte u poslednjih nekoliko godina,“ dodao je Putin.\nTekući makroekonomski pokazatelji, kaže Putin, u zemlji su „prihvatljivi i dobri“: inflacija je smanjena sa 13 odsto na 6,1 odsto i to je najniži pokazatelj za poslednjih 20 godina.\n„Pa ipak, naša privreda je pred srednjeročnim i dugoročnim izazovima. Privreda zemlje nije diversifikovana,“ rekao je Putin. Zavisnost od cene nafte Putin je nazvao njenom „Ahilovom petom“: „U vreme velike volatilnosti takva privreda je ranjiva. Nama je neophodan budžet koji nema deficit, koji je obezbeđen na duže vreme i ne oslanja se na prihode od prodaje sirovina.“\nZadatak ruske privrede, kaže Putin, sastoji se u tome da Rusija do 2020. godine izbije među prvih dvadeset zemalja sa najboljom klimom za investiranje, da obezbedi 25 miliona novih radnih mesta i da se do 2018. godine prihodi stanovništva povećaju za 50 odsto. Privreda bi se u sadašnjem stanju u uslovima pojeftinjenja nafte suočila sa velikim izazovom, ali održavanje makroekonomske stabilnosti je zadatak koji se može ispuniti. Budžet Rusije već nekoliko godina nema deficit, a ubuduće će u manjoj meri biti vezan za prihode od prodaje sirovina.\nAnton Siluanov, ministar finansija izjavio je da je Vlada formulisala budžetsko pravilo, koje će uzimati u obzir prosečnu cenu nafte za proteklih 10 godina. Pravilo će u potpunosti početi da važi od 2015. godine, a prelazni period je neophodan zbog ispunjavanja svih budžetskih obaveza.\nSadašnje budžetsko pravilo podrazumeva ograničeno korišćenje prihoda od nafte i gasa u zavisnosti od prosečne cene nafte za određeni period. Time je omogućeno da se višak prihoda od nafte koristi kao rezerva za borbu sa eventualnom novom ekonomskom krizom. Suština novog pravila je u tome da se ublaži fluktuacija cene nafte kako ne bi uticala na visinu troškova. Drugim rečima: da ne počnemo više da trošimo ako skoči cena nafte, i obrnuto, da ne stežemo kaiš ako cena nafte naglo padne, a mi nemamo rezervi.\nZa 2013. i 2014. godinu cena ostaje na nivou koji je već uračunat u budžete za pomenute godine: 97 dolara za barel i 101 dolar za barel u narednim godinama. Tokom 2015. godine prilikom formiranja troškova računaće se cena nafte od 94 dolara za barel.


Apple patent za grupni selfi uz socijalno distanciranje - IT Svijet\nU vrijeme kada se preporučuje socijalno distanciranje, smatra se nebezbjednim kreiranje grupnih selfija. Apple je, međutim, uspio da pronađe riješenje kako da prevaziđe tu situaciju. Naime, ovaj proizvođač je dobio patent za kreiranje „sintetičkog grupnog selfija“.\nPrema ovom patentu, korisnik može da pozove ljude na selfi sesiju, gdje će se svako slikati zasebno, a softver će te ljude pozicionirati na fotografiju iza osobe koja je inicirala sesiju. Osim slike, softver omogućava i live streaming, a svaki od učesnika će moći da mijenja pozicije i da sebe stavi u centar fotografije.\nIpak, teško je očekivati da će ovo riješenje biti dostupno u nekom bližem vremenskom periodu. Apple je patentnu prijavu za ovo rešenje podnio još u julu 2018. godine, dakle davno prije izbijanja COVID-19 pandemije, ali se poklopilo da je obrađena i prihvaćena baš u vreme kada je to postalo veoma aktuelno. U svakom slučaju, vjerovatno će ovakva pravila važiti i u budućnosti, pa će svakako biti interesantno da se korisnicima ponudi takva funkcionalnost.\nTags: APPLE, coronavirus, covid 19, selfi\nPrethodna Hakeri napadaju britanski zdravstveni sistem\nSljedeća Igrački događaj PlayStation 5 odložen zbog protesta


Za rekonstrukciju graničnog prelaza Horgoš 1,9 milijardi dinara - 100 Najvećih u Srbiji\nZa rekonstrukciju graničnog prelaza Horgoš 1,9 milijardi dinara\nU planu je rekonstrukcija i proširenje graničnog prelaza Horgoš, čime je predviđeno da se ostvari smanjenje saobraćajnog preopterećenja i postigne skraćeno vreme čekanja, uz obaveznu bezbednost svih učesnika u saobraćaju.\nPostojeći granični prelaz Horgoš između Srbije i Mađarske nalazi se na auto-putu E-75 Subotica – Beograd, frekventnoj saobraćajnoj trasi preko koje se obavlja protok ljudi i robe prema Zapadnoj Evropi i Bliskom istoku.\nKako se navodi, duž auto-puta u smeru prema Mađarskoj, od izlaza sa postojeće benzinske pumpe do odvajanja za uključenje na izlazni teretni terminal, predviđena je izgradnja dve dodatne saobraćajne trake za teretna vozila, nova parking mesta za teretna, putnička i autobuska vozila, formiranje dve trake za autobuski saobraćaj i dve dodatne trake za putnički saobraćaj.\nTakođe, u planu je izgradnja novog teretnog terminala i jedna traka za vangabaritna vozila na izlazu iz zemlje, funkcionalna prenamena i rehabilitacija, odnosno rekonstrukcija postojeće kolovozne konstrukcije, postavljanje novih kabina za kontrolu, kao i izgradnja objekata pratećih sadržaja. Na ulazu u zemlju je planirana ista rekonstrukcija bez izgradnje teretnog terminala.\nZa rekonstrukciju graničnog prelaza Ministarstvo građevinarstva, saobraćaja i infrastrukture izdvojiće 1,9 milijardi dinara. Investitor je Republička direkcija za imovinu, a projekat je uradio Saobraćajni institut CIP.\nRepublička direkcija za imovinu raspisala je tender za izradu tehničke dokumentacije za izgradnju graničnog prelaza Kusjak, koji se nalazi na hidroelektrani Đerdap 2.\nGranični prelaz Kusjak je izgrađen 2010. godine. Trenutno se za administrativne poslove koriste montažni objekti, a cilj novog objekta biće da se uvećaju radni kapaciteti. Ovaj granični prelaz služi kao poveznica privrednih potencijala opština Zaječar i Negotin sa Rumunijom.


Ferrari finansijski prosperirao tokom proleća, Aston Martin nije - Auto Republika\nPočetna Vesti Ferrari finansijski prosperirao tokom proleća, Aston Martin nije\n03/08/2019 - 09:17\nFerrari finansijski prosperirao tokom proleća, Aston Martin nije\nProizvođač sportskih automobila Ferrari je u značajnoj meri uvećao dobit, poslovanjem u drugom tromesečju ove godine, pre svega zahvaljujući slabom evru. Dobit pre obračuna rashoda finansiranja, poreza i amortizacije (EBITDA) je zabeležila rast od 9%, čime je dostignut iznos od 314 miliona evra, objavila je juče kompanija iz Maranela.\nIpak, da nije bilo efekata uzrokovanih pozitivnim kursnim razlikama, Ferrari bi iskazao samo troprocentni rast korigovanog profita, odnosno EBITDA pokazatelja.\nItalijanska marka je ostvarila rast broja isporuka za 8%, u poređenju sa istim periodom iz 2018. godine, pa je tako na adrese novih vlasnika, tokom proleća 2019. godine, otpremljen ukupno 2.671 primerak. Opet, iako pozitivan, ovaj pokazatelj nije tako briljantan kao što je to bio u prvom kvartalu, kada je zabeležen rast broja isporučenih četvorotočkaša za skoro 23%.\nSkok broja isporuka je uglavnom idealno propraćen rastom prihoda. Dakle, kao što smo naveli, isporučeno je za 8% više vozila, a prihod je veći za 9% i iznosi 984 miliona evra ostvarenih u drugom tromesečju.\nIako je proizvođač uspeo da u minornoj meri koriguje cene naviše, to nije rezultat ničega drugog do srazmerno većeg obima isporuka posebne, dodatne opreme. Ferrari je prodao srazmerno manji broj super-skupih modela, što je naišlo na razočarenje investitora. Profitne prognoze s početka godine su na ovaj način još jednom potvrđene.\nFerrari se tako uspostavio kao drastično bolji takmac u tržišnoj niši gde se nadmeće, ostavivši iza sebe rivalski Aston Martin koji je ostvario skroman iznos gubitka. Što se tiče akcionara Ferrarija, oni zaista nemaju razloga za nezadovoljstvo. Od trenutka kada su kupili akcije italijanske kompanije, početkom 2016. godine, njihova vrednost je „skočila“ u trostrukom iznosu, pa tržišna kapitalizacija „propetog konjića“ sada iznosi skoro 28 milijardi evropskih novčanica.\ntagovi: aston martin ferrari statistika prodaje superautomobili\nprethodno Ford objavio detalje o novom 7,3-litarskom benzincu\nsledeće Čudo: Volkswagen smislio da isti automobil ponudi pod oznakama „hiljadite“ marke\nJeep ismeva Kiju (VIDEO)\n50 godina Nissan Z i GT-R modela (VIDEO)\n29/11/2019 - 12:12\nVolkswagen ostaje uz naslednike Otomanskog carstva\n28/10/2019 - 07:32\nObustavljena proizvodnja modela Audi RS3, razlog WLTP\n27/08/2018 - 08:46


Bespilotne letelice, uglavnom tipa "Predator" špartale su nebom iznad Srbije. Pripadnici vojske mogli su im samo mahati sa zemlje - Jutarnji GLASnik\nBespilotna letelica „Predator“, Foto: Agencije\nDOK ALEKSANDAR VULIN UPORNO PONAVLJA DA BI SVAKI NEPRIJAVLJENI PRELET IZNAD SRBIJE ZAVRŠIO OBARANJEM, DANIMA SU U DRUGOJ POLOVINI MARTA BESPILOTNE LETELICE, UGLAVNOM TIPA „PREDATOR“, NAPROSTO „ŠPARTALE“ NEBOM IZNAD SRBIJE, UZDUŽ I POPREKO, UKLJUČUJUĆI I NADLETANJE BEOGRADA. PRIPADNICI VOJSKE SRBIJE MOGLI SU IM SAMO MAHATI SA ZEMLJE\n„Nebo nad Srbijom nije bilo sigurnije od NATO agresije“, izjavio je početkom januara 2018. ministar odbrane Aleksandar Vulin tokom postnovogodišnje posete aerodromu Batajnica, gde mu je prikazana spremnost „dežurne pare“ aviona MiG-29. O kakvoj borbenoj spremnosti se radi i kakva je to bila predstava za javnost, dovoljno ilustrira to što je jedan od aviona bio dvosed, bez borbenog radara, a i same letelice su zarulale po pisti, ali nisu poletele, što je opravdano „lošim vremenskim uslovima“.\nNešto ranije – 5. avgusta prošle godine – ministar Vulin je, navodno nenajavljeno, posetio jedinicu u kasarni „Jugovićevo“ u Novom Sadu. Tu je sleteo helikopterom, čijeg pilota je pre toga terao da leti uz granicu sa Hrvatskom, a žalio se i na visoku temperaturu u kabini letelice, te tražio da se podigne na veću visinu, koja nije bezbedna.\n„Nijedan neprijavljeni prelet, nijedan avion, nijedan helikopter – nije uočen. A i da jeste, bio bi lociran i oboren. Ni jedan lovac, ni jedan helikopter iz našeg susedstva ne bi mogao da ugrozi naš prostor. Naređenje vrhovnog komandanta Aleksandra Vučića će biti ispunjeno. ‘Oluja’ se više nikada neće ponoviti gde god da žive Srbi“, rekao je tada Vulin.\nAleksandar Vulin sa pratiocem skače padobranom, FOTO: MINISTARSTVO ODBRANE SRBIJE\nA još dve nedelje ranije, u julu 2017, Vulin je obišao Komandu Ratnog vazduhoplovstva i protivvazduhoplovne odbrane (RV i PVO) i izjavio da nema slobodne i suverene zemlje koja ne kontroliše svoje nebo i čitavu teritoriju „U stanju smo da odbranimo sebe i svoju teritoriju, na prvom mestu zahvaljujući obučenosti ljudi i njihovoj ljubavi prema otadžbini, ali to ne bi bilo moguće bez odgovarajućih tehničkih resursa i radujem se daljem osnaživanju vazduhoplovstva, uvođenju novih aviona i protivvazduhoplovnih sistema“.\nKomandant RV i PVO Ranko Živak poručio je tada da su operativne sposobnosti na potrebnom nivou i da obezbeđuju izvršenje svih zadataka…\nČemu ovaj uvod? Iz prostog razloga što su u drugoj polovini marta danima bespilotne letelice, uglavnom tipa „predator“ naprosto „špartale“ nebom iznad Srbije, uzduž i popreko, uključujući prelete i iznad Beograda, a nijedna ne samo da nije oborena, nego to nije ni pokušano.\nAKCIJA I REAKCIJA:\nPomenute bespilotne letelice krstarile su brzinom od 200 kilometara na sat, na visini između 600 i 1.200 metara. Dolazile su sa teritorije Bosne i Hercegovine i letele preko Srbije do Rumunije. S obzirom da se zna čije snage su u BiH, nije teško zaključiti da je te letelice slao NATO, kome Srbija, iz nekih razloga, ne sme da se zamera, pa se zato o preletima ćuti.\nJedan dnevni list je početkom aprila objavio informaciju o tome, doduše malo „spinovanu“ (kako tvrde izvori „Vremena“ iz RV i PVO Vojske Srbije), a Vulin je tim povodom izjavio da „ništa ne može ni da uđe na našu teritoriju ni da izađe sa nje, a da mi to ne znamo, da to nismo ispratili i procenili da li je realna opasnost ili ne“. On je tako indirektno priznao da je procenjeno da bespilotne letelice NATO nisu realna opasnost po Srbiju, što se kosi sa njegovim ranijim izjavama da niko ne može da uđe nenajavljeno u vazdušni prostor Srbije, jer bi svaka letelica bila oborena.\nVulin u intervjuu za „Politiku“ 22. aprila odlazi korak dalje kada potvrđuje „da postoje pokušaji ugrožavanja našeg vazdušnog prostora i da su oni prepoznati i sprečeni“: „Ništa ne može da uđe u naš prostor a da mi to ne primetimo i u skladu sa procenjenim stepenom opasnosti reagujemo“, ustvrdio je tada Vulin, a novinar koji je radio intervju nije ga pitao (ili možda jeste, ali to nije objavljeno) zašto se onda nije reagovalo na bespilotne letelice krajem marta.\nDa je priča tog lista „spinovana“, vidljivo je zato što se preleti dovode u vezu sa hapšenjem vršioca dužnosti direktora Kancelarije Vlade Srbije za Kosovo i Metohiju Marka Đurića 26. marta u Kosovskoj Mitrovici i navodnom spremnosti vojnih i policijskih jedinica Srbije da krenu u zauzimanje severa Kosova. Reč je, dakle, o pokrivanju klasičnih špijunskih aktivnosti pričom za unutrašnju upotrebu, u konkretnom slučaju – o nekakvim planovima Srbije za akciju na Kosovu, što domaća javnost voli da čuje.\nVOJSKA NA POŠTEDI:\nJedan od razloga zašto je to teško, a pokazalo se na delu u martu kada je u jednom danu bilo čak šest preleta bespilotnih letelica, jeste i to što NATO ima i avione za ometanje radarskih sistema Vojske Srbije, koji su tada uključivani u akciju, pa su radari za otkrivanje niskoletećih ciljeva bili blokirani. A radari koji opslužuju velike raketne sisteme „Kub“ i „Neva“ ne mogu se upotrebiti za otkrivanje takvih ciljeva.\nU javnost je potom puštena priča kako su preleti bespilotnih letelica prestali kad je poletao par aviona „orao“ sa aerodroma Lađevci kod Kraljeva da ih presretne, pa su one vraćene. Da je to stvarno tako bilo, letelice ne bi imale šansu da se vrate nazad za BiH, jer im je brzina 200 km/h i ne bi imale vremena da pobegnu. „Orao“ bi ih, s druge strane, morao gađati samo topom i to samo kad ima vizuelni kontakt, pošto se radi o borbenom avionu koji nema radar da ih locira.\nInače, Ministarstvo odbrane i država Srbija o svemu ćute i nisu se ni potrudili da bar Bosni i Hercegovini ili Rumuniji upute protestnu notu zbog toga što letelice doleću sa njihove teritorije i špijuniraju Srbiju. O protestu NATO da se ni ne govori. Ako ni zbog čega drugog, onda makar zbog činjenice da te bespilotne letelice mogu da nose rakete i drugo naoružanje, čime se može ugroziti bezbednost građana, a i visokih vojnih i državnih funkcionera. Primera radi, skoro sav državni i vojni vrh je 29. marta, u vreme „špartanja“ letelica srpskim nebom, bio na vežbi na Pasuljanskim livadama…\nOficiri Vojske Srbije ogorčeni su zbog takve nemoći i nepostupanja po propisima, ali su se pomirili sa takvim stanjem koje vojsku gura sve dublje ka dnu i zbog čega ne samo vojnici, nego i oficiri, odlaze sve češće. Tome doprinosi i sistem napredovanja po „mehanizmu“ poltronizma, koji je u vojsci uvek bio izražen, ali je sad više nego ranije, doveden do savršenstva.\nMinistar i saradnici prave predstave za javnost, ali kada se zagrebe ispod površine, vide se sva Potemkinova sela. To je, nevoljno, morao da prizna i predsednik Srbije Aleksandar Vučić (Vulinov „vrhovni komandant“) koji po Ustavu i zakonima komanduje vojskom, obelodanivši da je inspektorat odbrane u jednoj brigadi Kopnene vojske zatekao situaciju da više od polovine pripadnika ne može da ispuni one osnovne, minimalno propisane fizičke norme (trčanje, savladavanje prepreka i slično) i da su zbog toga bili „na poštedi“ na dan kad je inspekcija dolazila. I za to, naravno, niko nije odgovoran, iako Vučić najavljuje smene. Takve priče, po običaju, ostaju samo u najavama jer se poslušnici ne smenjuju dok se ne pronađe neki veći poslušnik. I ne samo da se ne smenjuju, nego je jedan od takvih, koji je mobingovao potčinjene da drže na sebi gas-maske 90 minuta, čak i po kancelarijama, dobio godišnju novčanu nagradu kao najbolji oficir.\nTagged ALEKSANDAR VULIN, BESPILOTNE LETELICE, DAVOR LUKAČ, VOJSKA SRBIJE, VREME


Mjere produžene do 5. marta 2021. godine, od 1. marta dozvoljena muzika uživo – Prnjavor.info\nMjere produžene do 5. marta 2021. godine, od 1. marta dozvoljena muzika uživo\n23.02.2021. Društvo 0\nOpštinski štab za vanredne situacije održao je danas sjednicu na kojoj je zaključeno, da su u protekla 24 časa na području opštine Prnjavor registrovane tri osobe zaražene virusom korona, dok se pod zdravstvenim nadzorom trenutno nalaze 74 lica.\nU skladu sa zaključkom Republičkog štaba za vanredne situacije, do 5. marta 2021. godine, na snazi ostaje ograničeno radno vrijeme, od 06.00 do 22.00 časa, ugostiteljskih objekata za ishranu i piće, kao i zabrana javnih okupljanja u grupama većim od 50 lica i privatnih okupljanja u grupama većim od 10 lica.\nZaključkom Republičkog štaba obavezuju se građani da u zatvorenom prostoru nose zaštitnu masku i pridržavaju se zaštitne mjere fizičkog rastojanja od dva metra, a preporučuje se nošenje zaštitne maske na otvorenom prostoru ukoliko nije moguće održavati fizičku distancu od dva metra.\nTakođe, zaključkom Republičkog štaba od 1. marta 2021. godine dozvoljava se organizacija muzike uživo u ugostiteljskim objektima za ishranu i piće, uz poštovanje svih epidemioloških mjera.\nOd početka pandemije, na području opštine registrovano je 970 osoba zaraženih virusom korona, 836 lica je oporavljeno, dok je 70 osoba preminulo.


Užički mališani primer dobrog ponašanja u saobraćaju (VIDEO) – ZoomUe\nby Zoran Đurović · 17 септембра, 2021\nUŽICE – Vožnja trotinetima, upoznavanje sa saobraćajnim znacima i ritmičke vežbe bile su neke od aktivnosti kojima su mališani danas u vrtiću Poletarac u Užicu obeležili Evorpsku nedelju mobilnosti.\nDanašnje akcija obeležena je fizičkom aktivnošću dece i vežbama koje simuliraju svakodnevne situacije u saobraćaju.\n„Deca su pokazala plesne, fizičke i ritmičke sposobnosti, vožnju na trotinetima, upoznavanje sa saobraćjnim znacima, prolazak kroz poligon i likovne aktivnosti. To je nešto što se svaki dan radi u vrtiću, ali ne u ovom obimu kao danas, već u grupama“, rekla je dirketorka Predškolske ustanove Užice Veselinka Jovanović.\nGradski većnik, Ratko Trmčić, naglašava da su deca primer starijima kako bi trebalo da se ponašaju i dodao da je u školama potrebno više fizičke aktivnosti.\n„Što se tiče fizičke aktivnosti u okviru fizičkog vaspitanja, prema programu od Ministarstva prosvete, mislim da nije dovoljno, ali ima poligona i terena gde deca mogu da učestvuju kroz sportske klubove i sve zavisi od njihove zainteresovanosti“, rekao je Trmčić.\nUžički mališani su učestvovali su ovih dana u ekološkim aktivnostima kao primer zaštite životne sredine.\nTags: ekologijaevropska nedelja mobilnostiVrtić Poletarac\nNext story Počele prijave za kurs Razvoj veb stranica\nPrevious story Doneta nova pravila za prelazak na onlajn nastavu